sukhrobnurali/uzbek-legal-corpus huggingface dataset:
Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud ekspertizasi markazi faoliyatini takomillashtirish toʻgʻrisida
(resolution, 2024-12-19)

Oʻzbekiston Respublikasi Prezidentining “Sud ekspertiza faoliyatini yanada takomillashtirish chora-tadbirlari toʻgʻrisida” 2019-yil 17-yanvardagi PQ-4125-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud ekspertizasi markazini 2019-2020-yillarda maxsus mebel, sud ekspertizalari va kriminalistik tadqiqotlarni oʻtkazish uchun zarur zamonaviy uskunalar bilan taʼminlash boʻyicha chora-tadbirlar dasturi 1-ilovaga muvofiq tasdiqlansin. Belgilab qoʻyilsinki, ushbu chora-tadbirlar dasturini amalga oshirish bilan bogʻliq xarajatlar Oʻzbekiston Respublikasi Vazirlar Mahkamasining zaxira jamgʻarmasi mablagʻlari va Adliya vazirligi huzuridagi X. Sulaymonova nomidagi Respublika sud ekspertizasi markazining budjetdan tashqari mablagʻlari hisobidan qoplanadi. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasining adliya vaziri R.Q. Davletov zimmalariga yuklansin. T/r Laboratoriya yoki boʻlimning nomlanishi Xarid qilinadigan jihozlar turi Xarid qilinadigan jihozlar soni Talab etiladigan mablagʻ miqdori (ming AQSh dollarida) Shu jumladan Ijro muddati Ijro uchun masʼullar Vazirlar mahkamasi zaxira jamgʻarmasi mablagʻlari RSEMning budjetdan tashqari mablagʻlari 2019-yilda 1. Odam DNKsi sud-biologik ekspertizasi laboratoriyasi 26 160 1 025 875 150 2019-yil aprel — dekabr Moliya vazirligi, Adliya vazirligi, RSEM 2. Materiallar, ashyolar va buyumlar kriminalistik ekspertizasi laboratoriyasi 19 22 1 360 1 360 2019-yil aprel — dekabr Moliya vazirligi, Adliya vazirligi, RSEM 3. Odam DNKsi sud-biologik ekspertizasi laboratoriyasi va Materiallar, ashyolar va buyumlar kriminalistik ekspertizasi laboratoriyasi maxsus mebellar bilan jihozlash 47 443 289 289 2019-yil aprel — dekabr Moliya vazirligi, Adliya vazirligi, RSEM Jami 2019-yilda 92 625 2 674 2 524 150 2020-yilda 4. Sud-ballistika va trasologik ekspertizasi laboratoriyasi 5 7 245 245 2020-yil aprel — avgust Moliya vazirligi, Adliya vazirligi, RSEM 5. Hujjatlar kriminalistik ekspertizasi laboratoriyasi 2 2 273 273 2020-yil aprel — avgust Moliya vazirligi, Adliya vazirligi, RSEM 6. Sud-fonografiya ekspertizasi laboratoriyasi 1 2 22 22 2020-yil aprel — avgust Moliya vazirligi, Adliya vazirligi, RSEM 7. Sud-avtotexnika ekspertizasi laboratoriyasi 4 7 82 82 2020-yil aprel — avgust Moliya vazirligi, Adliya vazirligi, RSEM 8. Sud-qurilish texnik ekspertizasi laboratoriyasi 1 2 30 30 2020-yil aprel — avgust Moliya vazirligi, Adliya vazirligi, RSEM Jami 2020-yilda 14 20 652 652 Jami talab etiladigan mablagʻ 106 645 3 326 3 176 150
Idoraviy normativ-huquqiy hujjatlarni tayyorlash va qabul qilish Qoidalarining 67-bandiga qoʻshimcha kiritish toʻgʻrisida
(order, 2025-10-09)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuni va Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2014-yil 28-fevraldagi 53-mh-son buyrugʻi (roʻyxat raqami 2565, 2014-yil 28-fevral) (Oʻzbekiston Respublikasi qonun hujjatlari toʻplami, 2014-y., 10-son, 110-modda) bilan tasdiqlangan Idoraviy normativ-huquqiy hujjatlarni tayyorlash va qabul qilish qoidalarining 67-bandining birinchi xatboshisi quyidagi mazmundagi jumla bilan toʻldirilsin: “Bunda idoraviy normativ-huquqiy hujjat loyihasi vazirlik va idoralar tomonidan u taqdim etilgan kundan boshlab oʻn kun ichida kelishilishi yoki asoslantirilgan eʼtirozlar bilan qaytarilishi kerak.”. 2. Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi mazkur buyruqni davlat roʻyxatidan oʻtkazsin hamda Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazirning birinchi oʻrinbosari M. Istamov zimmasiga yuklansin.
“Tovar va transport vositalarining bojxona koʻzdan kechiruvi xamda ularni bojxona koʻrigidan oʻtkazish boʻyicha yoʻriqnomani tasdiqlash haqida”gi qaror, shuningdek, unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2019-04-19)

Oʻzbekiston Respublikasi Prezidentining 2018-yil 24-noyabrdagi PF-5582-son “Bojxona maʼmuriyatchiligini takomillashtirish va Oʻzbekiston Respublikasi davlat bojxona xizmati organlari faoliyati samaradorligini oshirish boʻyicha qoʻshimcha chora-tadbirlar toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat bojxona qoʻmitasining 2015-yil 5-avgustdagi 01-02/12-34-son “Tovar va transport vositalarining bojxona koʻzdan kechiruvi hamda ularni bojxona koʻrigidan oʻtkazish boʻyicha yoʻriqnomani tasdiqlash haqida”gi qarori (roʻyxat raqami 2714, 2015-yil 11-sentabr) (Oʻzbekiston Respublikasi qonun hujjatlari toʻplami, 2015-y., 36-son, 482-modda); Oʻzbekiston Respublikasi Davlat bojxona qoʻmitasining 2016-yil 1-apreldagi 01-02/12-14-son “Tovar va transport vositalarini davlat bojxona xizmati organi xodimlari tomonidan koʻzdan kechirish hamda bojxona koʻrigidan oʻtkazish boʻyicha yoʻriqnomani tasdiqlash haqida”gi qarorga oʻzgartirish va qoʻshimchalar kiritish toʻgʻrisida”gi qarori (roʻyxat raqami 2714-1, 2016-yil 14-aprel) (Oʻzbekiston Respublikasi qonun hujjatlari toʻplami, 2016-y., 15-son, 158-modda). 2. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining “Diniy mazmundagi materiallarni tayyorlash, olib kirish va tarqatish sohasidagi faoliyatni amalga oshirish tartibini takomillashtirish chora-tadbirlari toʻgʻrisida” 2014-yil 20-yanvardagi 10-son qaroriga oʻzgartirish va qoʻshimchalar kiritish haqida
(resolution, 2022-04-14)

Oʻzbekiston Respublikasi hududida diniy mazmundagi materiallarni tayyorlash, olib kirish va tarqatish sohasidagi faoliyatni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Diniy mazmundagi materiallarni tayyorlash, olib kirish va tarqatish sohasidagi faoliyatni amalga oshirish tartibini takomillashtirish chora-tadbirlari toʻgʻrisida” 2014-yil 20-yanvardagi 10-son qaroriga (Oʻzbekiston Respublikasi QT, 2014-y., 1-son, 5-modda) ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita boshqa vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita raisi J.K. Akramov zimmasiga hamda Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. 1. 1-ilovaning 4-bandi sakkizinchi xatboshisiga “har yili” soʻzlaridan keyin “kamida ikki marta” soʻzlari qoʻshilsin. 2. 2-ilovada: a) 8-bandda: “a” kichik bandda: ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; ikkinchi xatboshi quyidagi tahrirda bayon etilsin: “nashr etilishi rejalashtirilgan material haqidagi maʼlumot, jumladan, materialning nashrdan chiqariladigan adadi, foydalanilgan manbalarning roʻyxati (adabiyotni tayyorlashda bir nechta manbalardan foydalanilganda), material tarjima qilingan taqdirda, uning qaysi adabiyotdan tarjima qilingani, qayerda chop qilingani va toʻliq nomi”; quyidagi mazmundagi xatboshi qoʻshilsin: “nashrga tayyorlashga moʻljallangan material muallifi yoki tarjimon diniy maʼlumotga ega boʻlsa, uning diniy maʼlumotga ega ekanligini tasdiqlovchi hujjat nusxasi (bunday hujjatga ega boʻlmagan taqdirda, bu haqda vakolatli organga kiritiladigan xat yoki arizada koʻrsatiladi)”; “b” kichik bandning ikkinchi xatboshisi chiqarib tashlansin; “v” kichik bandning ikkinchi xatboshisi chiqarib tashlansin; b) 13-bandning ikkinchi xatboshisidan “ijobiy” soʻzi chiqarib tashlansin.
Oʻzbekiston Respublikasida banklar tomonidan naqd pul muomalasiga doir ishlarni tashkil etish toʻgʻrisidagi yoʻriqnomaga oʻzgartirishlar kiritish haqida
(resolution, 2019-04-17)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2019-yil 6-martdagi PF-5684-son “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2018-yil 24-fevraldagi 7/14-son qarori (roʻyxat raqami 3003, 2018-yil 1-may) (Oʻzbekiston Respublikasi qonun hujjatlari toʻplami, 2018-y., 18-son, 372-modda) bilan tasdiqlangan Oʻzbekiston Respublikasida banklar tomonidan naqd pul muomalasiga doir ishlarni tashkil etish toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandda: toʻrtinchi xatboshi chiqarib tashlansin; beshinchi — oʻn birinchi xatboshilar tegishli ravishda toʻrtinchi — oʻninchi xatboshilar deb xisoblansin. 2. 6-bandning ikkinchi xatboshisidan “bank muhri bosilib” degan soʻzlar chiqarib tashlansin. 3. 10-banddan “va naqd pullar zaxirasiga” degan soʻzlar chiqarib tashlansin. 4. 11-bandda: birinchi xatboshidan “va naqd pullar zaxirasining minimal limitlari” degan soʻzlar chiqarib tashlansin; uchinchi va toʻrtinchi xatboshilar chiqarib tashlansin. 5. 1-ilova mazkur oʻzgartirishlarning 1-ilovasiga muvofiq tahrirda bayon etilsin. 6. 4-ilova mazkur oʻzgartirishlarning 2-ilovasiga muvofiq tahrirda bayon etilsin. 20__ yil uchun Xoʻjalik yurituvchi subyekt nomi Bank nomi ming soʻm Koʻrsatkich nomi Xoʻjalik yurituvchi subyekt tomonidan loyihalashtirildi Bank tomonidan oʻrnatildi* 20__ yil amalda 20__ yil uchun loyiha I. Kassa qoldigʻiga limit oʻrnatish tartibi 1. Oʻtgan yili bank kassasiga topshirilgan naqd pullar summasi Shu jumladan: 1.1. Oʻrtacha bir oyda topshirilgan summa (1./12 oyga) 1.2. Oʻrtacha bir kunda topshirilgan summa (1.1./ish kunlariga) 2. Oʻtgan yil davomida xoʻjalik yurituvchi subyekti kassasidan qilingan xarajatlar summasi Shu jumladan: 2.1. Oʻrtacha bir oylik xarajatlar summasi (2/12 oyga) 2.2. Oʻrtacha bir kunlik xarajatlar summasi (2.1./ish kunlariga) 3. Xoʻjalik yurituvchi subyekti kassasidagi naqd pullar qoldiq limiti II. Naqd pullarni topshirish tartibi va muddatlari 1. Naqd puldagi tushumlarni topshirish tartibi 2. Naqd puldagi tushumlarni topshirish muddatlari III. Naqd pulda toʻlanadigan ish haqi va unga tenglashtirilgan toʻlovlar 1. Naqd pulda toʻlanadigan ish haqi va unga tenglashtirilgan toʻlovlarni amalga oshirish sanasi Shu jumladan: 1.1. Avans 1.2. Oylik 1.3. Boshqalar Xoʻjalik yurituvchi subyekt rahbari (imzo) F.I.O. Bosh (katta) buxgalter yoki uning majburiyatlarini bajaruvchi shaxs (imzo) F.I.O. Bank rahbari (imzo) F.I.O.”;
Birinchi guruhga neft mahsulotlarini yetkazib berish, qabul qilish, saqlash va berib yuborish tartibi toʻgʻrisidagi yoʻriqnomaga oʻzgartirish kiritish haqida
(resolution, 2019-04-17)

Oʻzbekiston Respublikasi Vazirlar Mahkamasining 2004-yil 9-martdagi 113-son “Oʻzbekiston Respublikasi Vazirlar Mahkamasi huzuridagi davlat zaxiralarini boshqarish qoʻmitasi faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Vazirlar Mahkamasi huzuridagi davlat zaxiralarini boshqarish qoʻmitasi qaror qiladi: 1. Oʻzbekiston Respublikasi Vazirlar Mahkamasi huzuridagi davlat zaxiralarini boshqarish qoʻmitasining 2013-yil 26-avgustdagi 18-son qarori (roʻyxat raqami 2513, 2013-yil 3-oktabr, Oʻzbekiston Respublikasi qonun hujjatlari toʻplami, 2013y., 40-son, 536-modda) bilan tasdiqlangan Birinchi guruhga neft mahsulotlarini yetkazib berish, qabul qilish, saqlash va berib yuborish tartibi toʻgʻrisidagi yoʻriqnomaning 113-bandi uchinchi xatboshisi chiqarib tashlansin. 2. Mazkur qaror “Oʻzbekneftgaz” AJ va “Oʻzbekiston temir yoʻllari” AJ bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Rahbarlari Toshkent shahri va Toshkent viloyatida xodimlarni doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2019-04-16)

Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Davlat boshqaruvi akademiyasida boshqaruv kadrlarini tayyorlash, qayta tayyorlash va malakasini oshirish tizimini yanada rivojlantirish chora-tadbirlari toʻgʻrisida” 2017-yil 8-avgustdagi PF-5139-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 601-band qoʻshilsin: “601. Oʻzbekiston Respublikasi Prezidenti huzuridagi Davlat boshqaruvi akademiyasi”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vaziri P.R. Bobojonov zimmasiga yuklansin.
Xalqaro shartnomalarga qoʻshilish toʻgʻrisida
(resolution, 2024-12-24)

Oʻzbekiston Respublikasining “Xalqaro shartnomalar toʻgʻrisida”gi Qonunining 23-moddasiga muvofiq: 1. Quyidagilarga: Mustaqil Davlatlar Hamdoʻstligi ishtirokchi davlatlarining jismoniy tarbiya va sport sohasida hamkorligi toʻgʻrisida Bitimga (2007-yil 25-may, Yalta); Mustaqil Davlatlar Hamdoʻstligi ishtirokchi davlatlarining jismoniy tarbiya va sport sohasida hamkorligi toʻgʻrisida 2007-yil 25-may kuni imzolangan Bitimga oʻzgartirishlar kiritish haqidagi Bayonnomaga (2012-yil 30-may, Ashxobod) qoʻshilinsin. 2. Oʻzbekiston Respublikasi Sport vazirligi mazkur xalqaro shartnomalar amalga oshirilishi uchun masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomalarga qoʻshilishi hamda ular amalga oshirilishi uchun masʼul vakolatli organ toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov hamda Oʻzbekiston Respublikasi yoshlar siyosati va sport vaziri A.I. Ikramov zimmasiga yuklansin.
Sudlar, sud protsesslari va ular ishtirokchilarining xavfsizligini taʼminlash tartibi toʻgʻrisidagi yoʻriqnomaga oʻzgartirishlar kiritish haqida
(resolution, 2019-04-16)

Oʻzbekiston Respublikasi Prezidentining 2018-yil 26-avgustdagi PF-5519-son “Oʻzbekiston Respublikasi Prezidenti Administratsiyasini tashkil etish toʻgʻrisida”gi Farmoniga muvofiq Oʻzbekiston Respublikasi Oliy sudi hamda Ichki ishlar vazirligi qaror qiladi: 1. Oʻzbekiston Respublikasi Oliy sudi va Ichki ishlar vazirligining 2018-yil 23-fevraldagi 11-87, 20-son qarori (roʻyxat raqami 2981, 2018-yil 15-mart) (Qonun hujjatlari maʼlumotlari milliy bazasi, 16.03.2018-y., 10/18/2981/0900-son) bilan tasdiqlangan Sudlar, sud protsesslari va ular ishtirokchilarining xavfsizligini taʼminlash tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 141-band quyidagi tahrirda bayon etilsin: “141. Advokat oʻz professional faoliyatini amalga oshirishi uchun, Oʻzbekiston Respublikasining protsessual kodekslariga qatʼiy rioya etgan holda, sud binosiga kompyuter, mobil va boshqa aloqa vositalarini moneliksiz olib kirish huquqiga ega, yopiq sud majlislari bundan mustasno. Bunda qayd etilgan qurilmalardan sud binosi ichkarisida foydalanish sud jarayonini oʻtkazish tartibini buzmasligi kerak.”. 2. 25-bandning uchinchi xatboshisidagi “devonining” degan soʻz “Administratsiyasining” degan soʻz bilan almashtirilsin. 3. Mazkur oʻzgartirishlar Oʻzbekiston Respublikasi Advokatlar palatasi bilan kelishilgan.
“Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashishga oid qonun hujjatlari talablarini buzganliklari uchun tijorat banklari, mikrokredit tashkilotlari va lombardlarga nisbatan Oʻzbekiston Respublikasi Markaziy banki tomonidan qoʻllaniladigan choralar va sanksiyalar toʻgʻrisida nizomni tasdiqlash haqida”gi qarorga oʻzgartirishlar kiritish haqida
(law, 2020-09-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi, “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi va “Iqtisodiy jinoyatlarga va ommaviy qirgʻin qurolini tarqatishni moliyalashtirishga qarshi kurashish mexanizmlari takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 29-dekabrdagi 39/1-sonli “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashishga oid qonun hujjatlari talablarini buzganliklari uchun tijorat banklari, mikrokredit tashkilotlari va lombardlarga nisbatan Oʻzbekiston Respublikasi Markaziy banki tomonidan qoʻllaniladigan choralar va sanksiyalar toʻgʻrisida nizomni tasdiqlash haqida”gi qaroriga (roʻyxat raqami 2063, 2010-yil 13-yanvar) (Oʻzbekiston Respublikasi qonun hujjatlari toʻplami, 2010-y., 1-2-son, 12-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Nomi va 1-banddagi “va terrorizmni moliyalashtirishga” degan soʻzlar “, terrorizmni moliyalashtirishga va ommaviy qirgʻin qurolini tarqatishni moliyalashtirishga” degan soʻzlar bilan almashtirilsin. 2. Nizomning nomidagi, muqaddimasidagi, 1-bandidagi, II bobining nomidagi, 2, 3-bandlaridagi, III bobining nomidagi, 4 va 5-bandlaridagi “va terrorizmni moliyalashtirishga” degan soʻzlar “, terrorizmni moliyalashtirishga va ommaviy qirgʻin qurolini tarqatishni moliyalashtirishga” degan soʻzlar bilan almashtirilsin.
Tijorat banklari tomonidan bank kartalarini chiqarish va ularni Oʻzbekiston Respublikasida muomalada boʻlishi tartibi toʻgʻrisidagi Nizomga oʻzgartirishlar kiritish haqida
(resolution, 2021-04-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2019-yil 15-yanvardagi OʻRQ-516-son “Iqtisodiy jinoyatlarga va ommaviy qirgʻin qurolini tarqatishni moliyalashtirishga qarshi kurashish mexanizmlari takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 21-fevraldagi 4/20-son (roʻyxat raqami 1344, 2004-yil 30-aprel) (Oʻzbekiston Respublikasi qonun hujjatlari toʻplami, 2004-y., 17-son, 203-modda) bilan tasdiqlangan Tijorat banklari tomonidan bank kartalarini chiqarish va ularni Oʻzbekiston Respublikasida muomalada boʻlishi tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 31-bandning uchinchi xatboshisidagi “va terrorizmni moliyalashtirishga” degan soʻzlar “, terrorizmni moliyalashtirishga va ommaviy qirgʻin qurolini tarqatishni moliyalashtirishga” degan soʻzlar bilan almashtirilsin. 2. 46-bandning ikkinchi xatboshisidagi “va terrorizmni moliyalashtirishga” degan soʻzlar “, terrorizmni moliyalashtirishga va ommaviy qirgʻin qurolini tarqatishni moliyalashtirishga” degan soʻzlar bilan almashtirilsin.
Davlat xaridlari sohasidagi shikoyatlarni koʻrib chiqish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2019-04-15)

Oʻzbekiston Respublikasi Prezidentining 2019-yil 10-yanvardagi PF-5624-son “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatini yanada takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining 2018-yil 1-maydagi 180-son buyrugʻi (roʻyxat raqami 3013, 2018-yil 14-may) (Oʻzbekiston Respublikasi qonun hujjatlari toʻplami, 2018-y., 20-son, 427-modda) bilan tasdiqlangan Davlat xaridlari sohasidagi shikoyatlarni koʻrib chiqish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-banddagi “Oʻzbekiston Respublikasi Prezidenti huzuridagi Loyiha boshqaruvi milliy agentligi” degan soʻzlar “Oʻzbekiston Respublikasi Moliya vazirligi” degan soʻzlar bilan almashtirilsin. 2. 14-bandda: quyidagi mazmundagi yettinchi xatboshi bilan toʻldirilsin: “Komissiyaning qarori asosida ijrochilarni Insofsiz ijrochilarning yagona reyestriga kiritadi;”; yettinchi xatboshi sakkizinchi xatboshi deb hisoblansin. 3. 16-band quyidagi mazmundagi xatboshi bilan toʻldirilsin: “Anonim murojaatlar Komissiya tomonidan koʻrib chiqilmaydi.”.